Tormis Laine

Tormis Laine (sündinud 6. augustil 2000 Tallinnas) on eesti mäesuusataja, kes elab ja treenib alates 2011. aastast Austrias Tiroolis. 

2019. aastal lõpetas ta Austria Stamsi suusagümnaasiumi ja 2024. aastal MCI Management Center Innsbruck ülikooli ärijuhtimise erialal.Tormis Laine. Eesti Spordi Biograafiline Leksikon. 

Mäesuusatamisega hakkas Laine tegelema viie-kuueaastaselt Otepääl Peeter Siimu õpilasena. Tema treenerid on olnud Margus Silbaum, Oliver Nindl, Toni Trenkwalder, Christoph Praxmarer, Matthias Dietl, Meelis Minn.Mida suudab kaalu kasvatanud ja uue treeneri leidnud Tormis Laine MM-il? sport.delfi.ee, 2. veebruar 2019. 

2022. aastast kuulub ta Global Racing Ski Teami ja treenib Paul Epsteini käe allVille Arike. Tormis Laine boss ja treener: tema edu ongi põhjus, miks selle tiimi lõin. sport.postimees.ee, 8. jaanuar 2025, üldfüüsilise ettevalmistuse spetsialist on Indrek Tustit.

 Karjäär 
Tormis Laine kasvas üles Eestis Otepääl. 11-aastaselt kolis ta perega Austriasse Götzensi, et keskenduda mäesuusatamisele. Laine õppis tuntud Stamsi suusagümnaasiumis.

Rahvusvahelise võistlusdebüüdi tegi ta 30. juulil 2016, võttes osa FIS-i slaalomivõistlusest Tiffindellis. Oma esimese suure rahvusvahelise tiitlivõistluse kogemuse sai ta 2017. aasta veebruaris, osaledes Euroopa noorte taliolümpiafestivalil Erzurumis, kus ta saavutas suurslaalomis 18. koha.

2017/2018 hooajal osales Laine peamiselt noorte rahvuslikel ja FIS-i võistlustel. Veel võttis ta esmakordselt osa juunioride maailmameistrivõistlustest (kus ta tulemust kirja ei saanud) ning debüteeris Pyeongchangi taliolümpiamängudel, kus ta tuli suurslaalomis 40. kohale.

2019. aasta Åre maailmameistrivõistlustel sai Laine kvalifikatsioonis 5. koha, kuid sõitis esimeses slaalomisõidus rajalt välja. Sama aasta juunioride maailmameistrivõistlustel Val di Fassas saavutas sportlane slaalomis 25. koha, mis oli ühtlasi tema esimene koht esikolmekümnes rahvusvahelisel tiitlivõistlusel.

Maailma karikasarja debüüdi tegi Laine 27. novembril 2020 Lech/Zürsis paralleelslaalomis. Ta jäi kvalifikatsioonis 58. kohale ja järgmisesse vooru ei pääsenud. Järgmistel aastatel osales Laine peamiselt kontinentaalkarikasarjades ja FIS-i võistlustel. Eranditeks olid tiitlivõistlused, kus tema parim tulemus oli 9. koht 2021. aasta juunioride MM-il Banskos.

Oma parima tulemuse Euroopa karikasarjas saavutas sportlane 6. veebruaril 2024 Gstaadis, tulles slaalomis 16. kohale. Paar nädalat hiljem, 27. veebruaril, võitis ta oma esimese kontinentaalkarikasarja võistluse – Mont Ste Marie Põhja-Ameerika karikasarjas suurslaalomis. See oli ühtlasi esimene kord, kui Eesti mäesuusataja sellisel tasemel võistluse võidab. Põhja-Ameerika karikasarja suurslaalomi üldarvestuses tuli ta kolmandaks, sarja üldarvestuses teiseks, jäädes alla vaid kanadalasele Simon Fournier’le.

2024/2025 hooajal võttis Tormis Laine esmakordselt osa tervest maailmakarikasarja hooajast. 1. novembril 2024, teenis ta Levil slaalomis 27. kohaga oma esimesed maailmakarikasarja punktid – need olid ühtlasi esimesed maailmakarika punktid Eesti mäesuusatamise ajaloos. Hooaja vältel tõi ta punkte koju viielt suurslaalomi etapilt ja neljalt slaalomi etapilt. Maailmakarikasarja üldarvestuses saavutas Laine suurslaalomis 29. koha ja slaalomis 42. koha. 

Samal hooajal Saalbachis toimunud maailmameistrivõistlustel saavutas ta koos Juhan Luigega äsja olümpiakavasse lisandunud tiimivõistlusel Eesti kõigi aegade parima MM-tulemuse – 13. koha.

Sportlikud tulemused
Olümpiamängud
2018. aasta taliolümpiamängud Pyeongchangis – suurslaalomis 40. koht, slaalomis ei saanud tulemust kirja
2022. aasta taliolümpiamängud Pekingis – ei saanud tulemust kirja suurslaalomis ega slaalomis

Maailmameistrivõistlused

 2019. aasta MM Åres: ei saanud slaalomis tulemust kirja
 2021. aasta MM Cortina d’Ampezzos: 47. koht suurslaalomis
 2023. aasta MM Courchevel/Méribel'is: 31. koht suurslaalomis, slaalomis võitis kvalifikatisooni, aga põhivõistlusel ei saanud tulemust kirja
 2025. aasta MM Saalbach'is: 13. koht tiimivõistlusel koos Juhan Luigega, slaalomis ega suurslaalomis tulemust kirja ei saanud

Maailmakarikasari
Maailmakarikasarja debüüt:
 27. november 2020 Lech/Zürs - 58. koht paralleelslaalomis
Hooaeg 2024/2025:
 Kuupäev  Toimumiskoht  Riik  Distsipliin  Tulemus  FIS punktid 27.10.2024  Sölden  AUT  Suurslaalom  DNQ   17.11.2024  Levi  FIN  Slaalom  27  34.52 24.11.2024  Gurgl  AUT  Slaalom  DNQ   08.12.2024  Beaver Creek  USA  Suurslaalom  DNQ   14.12.2024  Val d'Isere  FRA  Suurslaalom  14  9.44 15.12.2024  Val d'Isere  FRA  Slaalom  22  23.10 22.12.2024  Alta Badia  ITA  Suurslaalom  20  18.87 23.12.2024  Alta Badia  ITA  Slaalom  DNF1   08.01.2025  Madonna di Campiglio  ITA  Slaalom  DNQ   11.01.2025  Adelboden  SUI  Slaalom  24  19.51 12.01.2025  Adelboden  SUI  Suurslaalom  25  35.46 19.01.2025  Wengen  SUI  Slaalom  DNF1   26.01.2025  Kitzbühel  AUT  Slaalom  24  20.43 28.01.2025  Schladming  AUT  Suurslaalom  26  17.40 29.01.2025  Schladming  AUT  Slaalom  DNQ   01.03.2025  Kranjska Gora  SLO  Suurslaalom  27  28.43 02.03.2025  Kranjska Gora  SLO  Slaalom  DNF1   15.03.2025  Hafjell  NOR  Suurslaalom  DNQ   16.03.2025  Hafjell  NOR  Slaalom  DNQ  

 Eesti meistrivõistlused 
Tormis Laine on Eesti meister suurslaalomis aastatel 2017 ja 2019 ning slaalomis 2019 ja 2024. Ta on valitud Eesti parimaks mäesuusatajaks aastatel 2019–2025.

 Juunioride maailmameistrivõistlused 

 2018. aastal Davosis: ei saanud tulemust kirja suurslaalomis ega slaalomis
 2019. aastal Val di Fassas: 25. koht slaalomis, suurslaalomis ei saanud tulemust kirja
 2021. aastal Banskos: 9. koht slaalomis, 20. koht suurslaalomis

 Euroopa karikasari 

 Kolm tulemust esikolmekümnes

 Põhja-Ameerika karikasari 
2023/24 hooaja kokkuvõte: 2. koht üldarvestuses, 3. koht suurslaalomis, 4. koht slaalomis

Kokku kuus poodiumikohta, neist kolm võitu:

 27. veebruar 2024 – Mont Ste Marie (Kanada), suurslaalom
 10. aprill 2024 – Panorama (Kanada), slaalom
 11. aprill 2024 – Panorama (Kanada), slaalom

 Kaug-Ida karikasari 

 Kaks tulemust esikümnes

 Austraalia ja Uus-Meremaa karikasari 

 Kaks tulemust esiviieteistkümnes

 Üliõpilaste taliuniversiaad 

 2023. aastal Lake Placidis: 9. koht slaalomis, suurslaalomis ei saanud tulemust kirja

 Euroopa noorte taliolümpiafestival 

 2017. aastal Erzurumis: 18. koht suurslaalomis, slaalomis ei saanud tulemust kirja

Perekond
Tormis Laine isa on Tiimar Laine, kes on tulnud Eesti meistriks teatejooksus. Tema õde on Tuule Laine, kes on tulnud mitmel korral Eesti noortemeistriks mäesuusatamises.

Viited

 Välislingid 
Tormis Laine FIS-i kodulehel
Tormis Laine lugu youtube.com, 30. juuni 2025
 Eveliis Vaaks. Mida arvab Tormise käekäigust ning elust Austrias tema isa Tiimar Laine? lounapostimees.postimees.ee, 18. aprill 2014
 Ville Arike. 9 põhjust, miks Tormis Laine on teinud suure arenguhüppe. sport.postimees.ee, 18. detsember 2024
 Ville Arike. Tormis Laine välismaalastele: ma mitte ainult ei sõida Eesti eest, ma olengi eestlane! sport.postimees.ee, 10. jaanuar 2025
 Suurepärase sõidu teinud Tormis Laine tõi Eestile tiimivõistlusel 13. koha. sport.err.ee, 12. veebruar 2025

Kategooria:Eesti mäesuusatajad
Kategooria:Sündinud 2000